open-index/open-wikipedia-markdown huggingface dataset:
Survey sampling

Sa estadistika, ang **survey sampling** (salitang Ingles, literal na salin sa wikang Tagalog: pagpili sa nasuri) ay naglalarawan sa proseso ng pagpili ng *sample* (o maliit na bahagdan) ng mga elemento mula sa ninais na populasyon upang makapagsagawa ng isang pagsisiyasat. Ang salitang *survey* ay maaaring tumungkol sa marami at iba't–ibang uri o pamamaraan  sa pag-sisiyasat. Sa survey sampling, madalas ay nangangailangan ito ng palatanungan na ginagamit upang masukat ang mga katangian at/o pag-uugali ng mga tao. Ang iba't–ibang paraan upang makapagbigay-alam sa mga naging  miyembro ng sample kapag sila ay napabilang sa pagsisiyasat ay sakop ng pangongolekta ng datos sa pagsisiyasat. Ang layunin ng paggawa ng sample ay upang mabawasan ang gastos at/o dami ng trabaho na gugugulin nito sa pagsisiyasat sa buong ninais na populasyon. Ang pagsisiyasat na sumusukat sa buong ninais na populasyon ay tinatawag na senso.

Ang mga survey sample ay maaaring hatiin sa dalawang klase: probability sample at hindi-probablity sample. Ang mga nakabatay sa probability sample ay nagsasagawa ng plano sa paggawa ng sample ng may tiyak na probabilidad (marahil ay mga adaptibong probabilidad na natukoy sa adaptibong pamamaraan). Ang mga nakabatay sa probability sample ay nagpapahintulot na makapaghinuha galing sa plano patungkol sa ninais na populasyon. Ang mga hinuha ay nakabatay sa nababatid na obhektibong pamamahagi ng probabilidad na tinukoy sa protocol ng pag-aaral. Ang mga hinuha mula sa mga pagsisiyasat na nakabatay sa probabilidad ay maaari paring dumanas ng iba’t–ibang klase ng pagkiling.

Ang mga pagsisiyasat na hindi nakabatay sa probability sample ay may mas malaking problema sa pagsukat sa kanilang kinikilingan o kamalian sa paggawa ng sample. Ang mga pagsisiyasat na nakabatay sa hindi-probability sample ay madalas na bigo sa pagkatawan sa mga tao sa ninais na na populasyon.

Kaurian:Estadistika
Elastisidad

Sa pisika, ang **elastisidad** ay ang inklinasyon ng mga materyal na solido na bumalik sa kanilang orihinal na hugis pagkatapos naiba ang porma nito. Ang mga bagay na solido ay mag-iiba ng porma kung ginamitan ito ng puwersa. Kung ang materyal ay nababanat, babalik ito sa orihinal nitong porma at laki kung tatanggalin ang puwersang ginamit dito. 

Ang mga pisikal na dahilan para sa nababanat na katangian ay iba-iba sa iba't ibang mga bagay. Sa mga metal, ang *atomic lattice* ng mga ito ay nagpapalit ng laki at hugis kung may inilagay na mga puwersa (ang enerhiya ay idinagdag sa sistema). Kung ang mga puwersa ay tinanggal, ang *lattice* ay bumabalik sa estado ng orihinal na mababang enerhiya. Para sa mga goma at iba pang *polymer*, ang elastisidad ay nakukuha dahil sa paghatak ng mga *polymer chains* kapag may puwersang inilagay.

Ang perpektong elastisidad ay isang pagtataya sa katotohanan ng mga pangyayari sa mundo, at kakaunti ang mga materyales na napapanatili ang lubos na elastisidad kahit sa maliliit na pagbabago. Sa inhenyeriya, ang halaga ng elastisidad ng isang materyal ay binibigay ng dalawang uri ng parametrong materyal. Ang unang uri ng parametrong materyal ay tinatawag na modulus, na sumusukat sa halaga ng puwersa sa bawat kwadradong yunit (diin/hatak) upang maabot ang tamang halaga ng *deformation* o pagwasak sa hugis. Ang mga yunit ng modulus ay *Pascals* (Pa) o librang puwersa sa bawat pulgadang kwadrado (psi, lbf/in^2). Madalas na ang isang bagay na may mas mataas na modulus ay mas mahirap ibahin ang porma. Ang pangalawang parametrong materyal ay sumusukat sa hangganan ng elastisidad. Ang limit ay maaaring hatak na kung saan ang materyal ay hindi na makakabalik sa dating anyo. Kung ang diin ay inalis, ang materyal ay babalik sa bago nitong anyo sa halip na sa orihinal nitong hugis.
Epektong Doppler

o sirena na tumunog sa mas mataas na tono kapag ito ay papalapit imbis kung ito ay paurong.  Kinakatawan ng kulay-rosas na bilog ang mga daluyong ng tunog o *sound waves*.]]

Ang **epektong Doppler** (o ang **pagbabagong Doppler**) ay ang pagbabago sa dalasan ng isang alon para sa isang tagapagmasid na gumagalaw kaugnay sa pinagmumulan ng alon. Ipinangalan ito kay Christian Doppler, isang pisikong Austriyano, na siyang nagmungkahi nito noong taong 1842 sa Prague. Karaniwan itong naririnig kapag ang isang sasakyang nagpapatunog ng sirena o busina ay lumalapit, dumadaan, at lumalayo mula sa tagapagmasid. Kung ikukumpara sa dalasan na naibubuga, ang natatanggap na dalasan ng alon ay mas mataas habang ito’y lumalapit—kahalintulad naman sa panahong dumadaan ito—at mas mababa habang lumalayo.

Sa panahong ang pinagmumulan ng alon ay papalapit sa tagapagmasid, ang bawat sumusunod na tuktok ng alon ay naibubuga mula sa posisyong mas malapit sa tagapagmasid kaysa sa naunang alon. Dahil dito, ang bawat alon ay inaabot ng mas kaunting panahon upang marating ang tagapagmasid kaysa sa naunang alon. Kaya, ang oras sa pagitan ng pagdating ng magkasunod na tuktok ng alon sa tagapagmasid ay nababawasan na nagdudulot ng pagdalas sa pag-ulit nito. Sa paglapit ng pinagmumulan ng alon, ang agwat ng mga magkasunod na pront ng alon ay lumiliit, kaya mistulang nagkukumpulan ang mga alon. Sa kasalungat naman, kung ang pinagmumulan ng mga alon ay papalayo mula sa tagapagmasid, ang bawat alon ay naibubuga mula sa posisyong mas malayo mula sa tagapagmasid kaysa sa mga naunang alon, kaya ang oras ng pagdating ng magkakasunod na mga alon ay lumalaki at nababawasan ang dalas ng pag-ulit nito. Ang layo sa pagitan ng magkasunod na pront ng alon ay lumalaki, kaya mistulang kumakalat ito.

Para sa mga along lumalaganap sa isang midyum, gaya ng alon ng tunog, ang bilis ng tagapagmasid at ng pinagmumulan ng alon ay naiuugnay sa midyum kung saan ang alon ay lumalaganap. Ang kabuuang epekto ng Doppler, kung gayon, ay maaaring nagmumula mula sa paggalaw ng pinagmumulan ng alon, ng tagapagmasid, o ng midyum. Ang bawat isa sa mga epektong ito ay sinusuri nang magkakahiwalay. Para sa mga along hindi nangangailangan ng midyum, gaya ng liwanag o grabiti sa pangkalahatang relatibidad, tanging ang nauugnay na pagkakaiba sa bilis sa pagitan ng tagapagmasid at pinagmumulan ng alon ang kinakailangang isaalang-alang.

Kategorya:Alon
Kategorya:Mga ekwasyong parsiyal diperensiyal
Kategorya:Mekaniks na klasikal
Kategorya:Akustika
Microprocessor

Ang **microprocessor** (pagbigkas: may•kro•pro•se•sor) ay isang kompyuter processor na ginagawa ang trabaho ng central processing unit (CPU) ng kompyuter sa isa o higit sa isang integrated circuit (IC). Ang microprocessor ay aparato na maraming gamit at maaaring maiprograma na nagtatanggap ng digital na datos na input, pinoproseso ito ayon sa mga instruksiyon na naka-imbak memory nito, at nagbibigay ng resulta na output. Isa siyang halimbawa ng nanggagalaing digital na lohika dahil mayroon itong kaloobang memory. Ang microprocessor ay nag-oopera sa mga numero at simbolo na inererepresenta sa binary numeral system.

Ang pagsasama ng buong CPU sa isa o higit sa isang chip ay pinapababa ang halaga ng lakas ng pamproseso. Ang integrated circuit processor ay maramihan na ginawa sa pamamagitan ng mga prosesong hindi gaanong nangangailangan ng pantaong lakas para mababa lang ang halaga. Ang mga single-chip na processor ay mas maaasahan dahil mas kaunti ang pwedeng pumalpak na elektrikal koneksyon. Habang bumibilis ang disenyo ng mga maykroprosesor, ang halaga ng isang chip (na mas maliit ang piyesa) ay hindi nagbabago.

Bago nagkaroon ng microprocessor, ang mga maliliit na kompyuter ay isakatuparan gamit ang patong patong na mga circuit board na mayroong madaming katamtaman at maliliit na integrated circuits. Pinagsama ng mga microprocessor ang mga ito sa isa o higit sa isang malalaking IC. Ang tuluyang pagtaas ng kapasidad ng microprocessor ay ginawang laos ang mga ibang klase ng kompyuter (tingnan ang kasaysayan ng computing hardware), kasama ang isa o higit pa na microprocessor na ginagamit sa mga pinakamaliit na embedded systems at nadadala na aparato hanggang sa pinakamalalaking mainframes at supercomputer.

Kaurian:Kompyuter
Sensor

Ang **sensor** (salitang Ingles, literal na salin sa wikang Tagalog: taga-pakiramdam) ay isang uri ng transducer na ginagamit upang makaramdam (o makapansin) ng mga pangyayari sa paligid. Gumagamit ito ng mga bilang na pagtataya upang maitala ang mga pangyayari o pagbabago na nagaganap sa kanyang paligid at nagbibigay ng resulta sa anyo ng isang signal na elektrikal o optikal. Halimbawa, pinapakita ng isang *thermocouple* ang mga naitatalang impormasyon ukol sa pagbabago ng temperatura bilang isang boltahe. Subalit, ang isang babasaging termometro na may lamang merkuryo ay isa ring halimbawa ng sensor; ipinapakita ang naitalang resulta ukol sa pagbabago ng temperatura sa pamamagitan ng ekspansyon at kontraksyon ng merkuryo sa loob ng babasaging aparato na nababasa gamit ang mga marka rito

Ang mga sensor ay ginagamit sa mga pang-araw-araw na bagay tulad ng mga elebeytor na may sensor (halimbawa ng *tactile sensor*) at mga ilaw o lampara na nakokontrol ang liwanag ng ilaw sa pamamagitan ng pagpindot sa base nito; samakatuwid, maraming mga bagay na gumagamit ng sensor na lingid sa kaalaman ng tao. Dahil sa mga pagsulong ng kaalaman sa mga makinarya at mga pinadaling gamit ng mga aparato, ang sensor ay nagagamit hindi na lamang sa pagsusukat ng temperatura, presyon, at pagdaloy ng tubig; ang halimbawa na lamang ay ang mga MARG sensors. Bukod dito, ang mga sensor na analog tulad ng mga *potentiometers* at mga *force-sensing resistor* ay ginagamit pa rin ng karamihan. Ang iba pang gamit ng sensor ay sa paggawa ng makinarya, sa mga eroplano at iba pang transportasyong pangkalawakan, sa mga kotse, gamot, at paggawa ng mga robot. 

Ang sensitibidad ng isang sensor ang nagpappakita ng pagbabago sa resulta ng mga naitalang datos kapag nakakapagtala ito ng mga pagbabago sa kanyang kapaligiran. Halimbawa ay ang merkuryo sa loob ng termometro, tumataas o bumababa nang isang sentimetro ang sukat ng merkuryo sa loob ng termometro kapag ang temperatura ay tumaas o bumaba nang isang sentigrado. Ang sensitibidad ng aparato ay isang sentimetro kada isang sentigrado (ito ay proporsyon ng deribatibo ng y at x kung ang ekweysyon ay linyar). Ang ibang sensor ay maaaring magkaroon ng epekto sa sinusukat nito; halimbawa, ang termometro na ginagamit sa mga kuwarto ay nakalagay sa isang tasa na may laman na mainit na tubig, ay napapababa ang temperatura ng tubig sa loob ng tasa habang ang tubig na nasa loob ng tasa ay pinapataas naman ang temperatura ng termometro. Ang mga sensor ay dapat nakadisenyo upang mapaliit ang posibilidad na magkaroon ng epekto ito sa mga datos na nakakalap; ang sensor na mayroong mas maliit na sakop ng nasusukatan ay napapaganda ang kalidad nito at nagbibigay pa ng mas maraming pakinabang dito. Ang pag-unlad sa teknolohiya ang nag-udyok ng paggawa pa ng maraming sensor na may mas maliit na sakop tulad ng mga *microsensor* na gumagamit ng teknolohiya ng MEMS. Karamihan ng mga microsensor ay mas mabilis at mas maganda ang sensitibidad kaysa sa may pangkaraniwang sakop ng sensor.

Kaurian:Mga panukat
Router

ng ADSL at mga koneksyon ng kable ng network na Ethernet]]
Ang **router** ay isang aparatong pang-network na naghahatid ng mga *data packet* sa pagitan ng bawat network ng kompyuter.  Ang mga router ay nagsisilbing tagapamahala ng trapiko sa Internet.  Ang isang *data packet* ay kadalasang naipapasa mula sa isang router patungo sa isa pa sa pamamagitan ng mga network na bumubuo sa *internetwork* hanggang marating ito sa patutunguhang *node* nito. 

Ang isang router ay konektado sa dalawa o higit pang linya ng datos mula sa iba't-ibang network (bilang tutol sa isang *network switch*, kung saan ito ang nagdurugtong sa mga linya ng datos mula sa isa lamang na network).  Kapag ang isang *data packet* ay dumating sa isa sa mga linya, binabasa ng router ang *address* na impormasyon para malaman ang tiyak nitong destinasyon. Pagkatapos, gamit ang impornasyong nakuha sa talaan sa pag-*route* o patakaran sa pag-*route*, inaakay niya ang *packet* sa susunod na network sa paglalakbay nito.  Nakakalikha ito ng magkaluplop na *internetwork*.

Ang pinakapamilyar na uri ng mga router ay ang pambahay at pang-opisinang maliit na nagpapasa lamang ng datos, tulad ng pahinang web, e-liham, IM, at mga bidyo sa pagitan ng kompyuter at ng Internet. Isang halimabawa ng isang router ay ang DSL router na kumokonekta sa Internet sa pamamagitan ng ISP (*Internet service provider*) o tagapagbigay ng serbisyo ng Internet. Ang mga mas mga sopistikadong router tulad ng mga *enterprise router* ay nagdurugtong ng mga malalaking negosyo o mga ISP network patungo sa malalakas na mga *core* router na nagpapasa ng datos nang sobrang bilis habang-daan sa mga linyang *optical fiber* ng Internet *backbone*.  Kahit na ang mga router ay kadalasang dedikadong *hardware* na aparato, ang paggamit ng *software-based router* ay unti-unting nagiging karaniwan.

## Mga sanggunian
Kategorya:Mga network ng kompyuter
Breadboard

Ang **breadboard** ay isang pundasyon ng konstruksyon para sa paglikha ng prototype ng elektronika. Noong simula, ito ay isang literal na tabla para sa tinapay, isang makinis na kahoy na ginagamit sa paghiwa ng tinapay. Noong 1970s, maaari nang gamitin ang *solderless breadboard plugboard*, isang terminal array board) at ngayon ay mas kilala bilang “breadboard”. Ang “breadboard” ay nangangahulugan ding “prototype”.

Dahil ang solderless breadboard ay hindi nangangailangan ng pagsosolder, ito ay magagamit muli. Ginagawa nitong madali ang paggawa ng temporaryong prototipo at ang pag-experimento sa disenyo ng circuit. Dahil sa rason na ito, ang mga solderless breadboard ay naging labis na popular sa mga estudyante at sa mga nasa edukasyong teknolohikal. Walang ganitong katangian ang mga sinaunang uri ng breadboard. Ang stripboard (veroboard) at ang mga katulad na prototyping printed circuit boards, na ginagamit para gumawa ng temporaryong nahinang na prototipo o mga nagagamit nang isang beses lamang, ay hindi madaling magamit muli. Sari-saring sistemang elektronik ang pwedeng iprototipo gamit ang mga breadboard, mula sa maliliit na analog at digital circuits hanggang sa kumpletong mga central processing unit (CPUs).

Sa mga unang panahon ng radyo, pinapako ng mga apisyonado ang mga tansong alambre na walang balat sa isang kahoy na tabla (kadalasan ay isang literal na tabla para sa paghiwa ng tinapay) at ihihinang ang mga elektronikong komponent dito. Minsan, ididikit muna ang isang papel na eskematikong dayagram sa tabla bilang gabay sa paglagay ng mga dulo ng mga bahagi, saka ilalagay ang mga komponent at alambre sa ibabaw ng kanilang simbolo sa dayagram. Karaniwan ding ginagamit ang mga tamtak o maliliit na pako bilang salalayan.

Kaurian:Elektronika
Simbolo

Ang **simbolo** ay maaring tumukoy sa:

* Sagisag, isang bagay na nagrerepresenta, tumatayo o kaya naman ay nagpapahiwatig ng isang ideya, larawan, paniniwala, aksiyon o kaya naman ng isang bagay.
* Insigniya, isang simbolo o palatandaan ng pansariling kapangyarihan, katayuan o opisina, o ng opisyal na katawan ng pamahalaan o nasasakupan.
* Karakter, ay isang pananda o simbolo.
* Palatandaan, isang bagay, kalidad, pangyayari, o entidad na ang presensya o kaganapan ay nagpapahiwatag na maaring mayroon o mangyayari ang isang bagay
Pagkatuto

Ang **pagkatuto** ay ang paglinang at pagpapalakas ng kasalukuyang kaalaman, gawi, kakayahan, kaugalian, o kagustuhan at maari ring may pagsama-sama ng iba't ibang uri ng impormasyon. Ang abilidad na matuto ay maaari lang gawin ng  mga tao, hayop at ilang mga makina. Ang pag-unlad sa loob ng isang panahon ay sumusunod sa kurba ng pagkatuto. Hindi ito nangyayari nang sabay-sabay, ngunit ito ay lumalaki at nahuhulma mula sa lumang kaalaman. Ang pagkatuto ay isang proseso imbis na koleksyon ng katotohanan at prosidyural na kaalaman. Ang pagkatuto ay lumilikha ng pagbabago sa mga organismo at ang mga pagbabagong  ito ay nagiging permanente. 

Ang pagkatuto ng tao ay maaaring bahagi ng edukasyon, pansariling pag-unlad, pagaaral, o paglinag ng kakayahan. Ito ay maaaring nakatuon sa layunin at maaaring may kasama na motibasyon. Ang pag-aaral sa kumg papaano mamgyari ang pagkatuto ay kasama sa sikolohiyang pangedukasyon, sikolohiyang pangneurolohiya, teorya ng pagkatuto at *pedagogy*. Ang pagkatuto ay maaaring mapabilang sa resulta ng paulit-ulit na gawain o pagkukundisyon na makikita sa maraming uri ng hayop, o resulta ng mas komplikadong aktibidad tulad ng paglalaro na makikita lamang sa matatalinong hayop.

Ang pagkatuto ay maaaring mang yari nang may kamalay o wala. Ang pagkatuto na hindi maiiwasan o matatakbuhan ang mahirap o masakit na pangyayari ay tawag sa pagkatutong hindi sinasadya o *learned helplessness*.

Kategorya:Agham kognitibo
Kategorya:Sikolohiyang pang-edukasyon
Kategorya:Katalinuhan
Kategorya:Pagkatuto
Tesis

:*Ang artikulong ito ay tumutukoy sa tesis bilang isang terminong pang-akademiko. Para sa tesis bilang isang maikling komposisyon, tingnan ang sanaysay.*
Ang **tesis** o **disertasyon** ay isang dokumentong ipinasa bilang suporta sa kandidatura para sa isang akademikong antas o propesiyonal na kwalipikasyon na nagpapakita ng nasaliksik at natuklasan ng manunulat. Sa ibang mga konteksto, ang salitang “tesis” ay ginagamit na parte ng kursong Batsilyer at Masterado, habang ang “disertasyon” ay karaniwang ginagamit sa titulong doktor, habang sa ibang mga konteksto ang kabaligtaran ay totoo. Ang salitang *graduate thesis* (o tesis ng nagtapos) ay minsang ginagamit na pantukoy sa parehong tesis na Masterado at Pang-doktor na mga disertasyon. Ang mga disertasyon at mga tesis ay maaring maituring na akademikong literatura na hindi pormal na nailimbag.

Ang kinakailangan na pagkakumplikado at/o kalidad ng isang pananaliksik ng isang tesis o disertasiyon ay maaaring magkaiba depende sa bansa, unibersidad at/o programa, kung kaya ang kinakailangan pinakmaikli na oras ng pag-aaral ay maari ding magbago ng malaki sa katagalan.

Ang salitang disertasyon ay maaaring paminsan-minsang magamit para ilarawan ang isang detalyadong pormal na sanaysay tungkol sa isang paksa nang walang reslasyon sa pagkuha ng akademikong digri. Ang salitang tesis ay ginagamit rin sa pagtukoy sa pangakaraniwang pag-angkin ng isang sanaysay o katulad na gawa.

## Tingnan din 
* Pamanahong papel

Kategorya:Akademiya
Kategorya:Retorika
Sikodinamika

Ang **sikodinamika**, na kilala rin bilang **sikolohiyang dinamika**, sa buod, ay isang pamamaraan sa sikolohiya na binibigyang-diin ng sistematikong pag-aaral ng mga puwersang sikolohikal na naging sanhi sa kilos, lagay, at damdamin ng mga tao at kung paano sila ay naguugnay sa dating karanasan. Interesado ito lalo na sa mga relasyong dinamika ng pagganyak na may malay at pagganyak na walang malay.

Ginamit din ang salitang sikodinamika upang tukuyin ang pamamaraang psychoanalitikal na ginawa ni Sigmund Freud (1856-1939) at ng kanyang tagasunod. Nabigyang-sigla ng teorya ng thermodynamics si Freud at ginamit niya ang salitang sikodinamika upang ilarawan ang proseso ng pag-iisip bilang mga daloy ng enerhiyang sikolohikal (libido) sa loob ng isang komplikadong byolohikal na utak.

Sa paggamot ng pagkabalisang sikolohikal, *psychodynamic psychotherapy* ay hindi masyadong masinsinan, isa o dalawang beses kada-linggo kaysa  klasikong *Freudian psychoanalysis* na paggamot ng tatlo hanggang limang kada-linggo. Ang mga *psychodynamic therapy* ay nakadepende sa isang teorya ng sariling basangal; kung saan lumalabas ang itinagong  ugali at damdamin sa malay ng tao; sa kabuuan, ang problema ng tao ay hindi malay.

Kaurian:Sikolohiya
Léon Charles Thévenin

right|thumb|Léon Charles Thévenin
Si **Léon Charles Thévenin** (30 Marso 1857, Meaux, Seine-et-Marne – 21 Septyembre 1926, Paris) ay isang inhinyero ng telegrapo na Pranses na nagpalawig sa batas ni Ohm sa pagsusuri ng mga kumplikadong de-koryenteng *circuits*.

## Talambuhay 
Ipinanganak sa Meaux, Pransiya, pumasok si Thevenin sa École polytechnique sa Paris noong 1876. Pagkatapos niyang makatapos ng pag-aaral, noong 1878, umanib siya sa Pangkat ng mga Inhinyerong Telegrapo (na sa dakong huli ay naging French PTT). Doon siya unang nag-trabaho sa pagpaunlad ng mga mahahabang linya ng telegrapo sa ilalim ng lupa.

Hinirang bilang isang inspektor sa pagtuturo sa École supérieure de télégraphie noong 1882, mas naging interesado siya sa mga problema ng pagsukat sa *electrical circuits*. Bilang isang resulta ng kanyang pag-aaral sa batas na pang-*circuit* ni Kirchoff at ang batas ni Ohm, nabuo niya ang kanyang tanyag na teorama, ang teorama ni Thevenin, kung saan naging posible ang pagkalkula ng mga kuryente sa mas komplekadong *electrical circuits* at nagbigay sa mga tao ng kakayahan na baguhin ang mga komplekadong *circuits* at gawing simpleng *circuits* na tinatawag na *equivalent circuits* ni Thevenin.

At matapos maging pinuno ng Bureau des Lignes, nagkaroon siya ng oras na magturo ng mga asignatura sa labas ng École Supérieure, kabilang ang isang kurso sa mekanika sa Institut National Agronomique, Paris. Noong 1896, siya ay hinirang bilang Direktor ng Telegraph Engineering School, at noong 1901 naman, bilang Punong Inhinyero ng mga gawaan ng telegrapo.

Kategorya:Ipinanganak noong 1857
Kategorya:Namatay noong 1926
Kaurian:Mga inhinyerong Pranses
Sagisag

[text-top|thumb|Ang pulang [oktagon ay sumisimbulo sa "stop" kahit na walang salitang ginagamit.]]
Ang **sagisag** ay isang bagay na nagrerepresenta, tumatayo o kaya naman ay nagpapahiwatig ng isang ideya, larawan, paniniwala, aksyon o kaya naman ng isang bagay. Kinukuha ng mga simbolo ang anyo nga mga larawan, at ginagamit upang magpahiwatig ng mga kaisipan at paniniwala. Halimbawa, ang pulang oktagon na sumisimbulo sa "STOP". Sa isang mapa, ang litrato ng isang tolda ay maaaring magrepresenta ng isang campsite. Ang mga numero ay simbulo ng mga bilang. Ang mga letrang Abakada ay sumisimbulo sa tunog o bigkas. Ang mga pangalang pansarili ay sumisimbulo sa pagkakaiba-iba ng bawat isa. Ang pulang rosas ay sumisimbulo sa pag-ibig at pakikiramay.

## Paul Tillich 
Ikinakatwiran ni Paul Tillich na habang ang mga senyas ay iniimbento at kinakalimutan, ang mga simbulo ay ginagawa at nawawala. Sa gayon, may mga buhay at patay na mga sagisag. Ang isang buhay na sagisag ay maaaring magbunyag sa tao ng mga tagong antas ng kahulugan ng mga relihiyosong katotohanan o usapan.  Sa palagay ni Tillich, ang sagisag ay palaging may mas malalim na kahulugan.  Ang mga sagisag ay komplikado, at ang kanilang mga kahulugan ay maaaring magbago habang ang mga tao at ang kultura ay nagbabago. Kapag ang isang simbulo ay nawalan na ng kahulugan at diwa para sa tao o kultura, ito ay magiging isang patay na simbulo.&nbsp;

Kapag ang isang sagisag ay inihalo na sa mas malalim na konsepto ng realidad, ito ay nagiging isang kaisipan na idolatrous dahil ang simbulo ay isinabuhay na. Ang sagisag mismo ang pinapalit para sa mas malalim na kahulugang nais nitong ipakita.


Kategorya:Konsepto
Transport phenomena

Sa inhinyeriya, pisika, at kimika, ang pag-aaral ng mga **transport phenomena** (wikang Ingles, literal na salin sa Tagalog: **kaganapang paglilipat**) ay tungkol sa pagpapalit ng timbang, enerhiya, at momentum ng mga inoobserbahan at inaaral na sistema. Datapwa't may kaugnayan ito sa iba't-ibang asignatura tulad ng *continuum mechanics* at *thermodynamics*, mas mabigat ang pagbibigay-diin nito sa mga pagkakahawig ng mga nasabing asignatura. Ang paglilipat ng timbang, momentum, at init ay lubos na magkapareho ang pang-matematikang balangkas, at ang kanilang pagkakapare-pareho ay inaaral sa mga kaganapang paglilipat upang makabuo na malalim na pangmatematikang ugnayan na madalas ay nagbibigay ng mahahalagang kagamitan para sa pagsusuri ng mga paksa na nagmula sa ibang mga larangan.

Datapwa't ang teoretikal na balangkas nito ay nagmula sa mga prinsipyo ng iba't-ibang larangan, karamihan sa mga pangunahing teorya sa asignaturang ito ay simpleng pagsasalin ng mga pangunahing batas ukol sa konserbasyon. Ang pangunahing pagsusuri ay madalas nagmumula sa simpleng prinsipyo na ang kabuuan ng inaaral na bagay ay hindi nababago ng sistema at ng kapaligiran nito. Matapos ito, ang iba't-ibang kaganapan na nagdudulot ng paglilipat, sa kaalaman na ang kabuuan nila ay wala, ay iniisa-isa. Ang pagsusuring ito ay mahalaga sa pagkuha ng mga makabuluhang halaga. Halimbawa, isang gamit ng pagsusuring paglilipat sa mekanikang panglikido ay ang pagkuha ng *velocity profile* ng isang likidong gumagalaw sa gitna ng isang matibay na bulto.

Ang mga kaganapang paglilipat ay mahahanap sa iba't-ibang disiplinang pang-inhinyeriya. Ilan sa mga madlas na halimbawa ng panunuring paglilipat sa inhinyeriya ay makikita sa larangan ng inhinyeriyang proseso, kemikal, biyolohikal, at mekanikal, ngunit ang asignatura na ito ay makikita sa lahat ng disiplinang may kinalaman sa mekanikang panglikido, paglilipat ng init, at paglilipat ng timbang. Tinuturi na itong bahagi ng disiplina ng inhinyeriya kagaya ng *thermodynamics*, mekanika, at elektromagnetismo.

Kategorya:Inhenyeriya
Kaurian:Pisika
Kaurian:Kimika
Behetatibong pagpaparami

Ang **behetatibong pagpaparami** ay isang uri ng asekswal na pagpaparami sa mga halaman. Ito ay isang paraan kung saan umuusbong ang mga bagong organismo kahit na walang produksyon ang halaman ng buto o bulo. Ito ay maaring likas na mangyari o kaya'y pinatutubo ng mga hortikulturista.

Bagama't marami sa mga halaman ay nagpaparami sa sekswal na pamamaraan, marami rin ang may kakayanan na magparami nang asekswal kung ang maliliit na piraso nito ay daragdagan ng mga kemikal na pangtrato. Ito ay dahil sa mga meristematikong selula na kayang magsimula ng diperensiyasyong selular na makikita sa maraming tisyu ng halaman. Ang mga hortikulturista ay interesado sa pag-unawa kung paano nagpapalaki ng meristematikong selula na ito upang makabuo ng buong halaman.

Ang pagsisiguro sa pagpapalago ng mga halaman ay nag-iiba-iba. Ang *willow* at *coleus* ay maaring palaganapin sa pamamagitan ng pagtatanim sa tangkay nito sa tubig o basang lupa. Sa kabilang dako,ang mga *monocotyledons*, hindi tulad ng mga *dicotyledons*, ay kadalasang walang *vascular cambium* kaya sila ay mas mahirap palaganapin.

Kaurian:Biyolohiya
Peryodismong tagapagbantay

Ang **peryodismong tagapagbantay** (sa Ingles: ***watchdog journalism***) ay ipinababatid sa publiko ng ang mga kaganapan sa mga institusyon at sa lipunan, lalo na sa mga pagkakataon kung saan makabuluhang bahagi ng publiko ang nanghihingi ng mga pagbabago bilang tugon. Maaaring kabilang dito ang:

* Pagsuri ng mga pahayag ng mga pampublikong opisyal
* Pakikipanayam sa mga kilalang personalidad at hamunin sila sa mga suliranin o mga alalahanin
* *Beat reporting* o pag-uulat ayon sa ispesipikong "*beat*" o pagtalaga upang magkalap ng impormasyon mula sa mga pulong na maaaring hindi dinadaluhan ng publiko, at magmasid "*on the ground*" o nang lapat sa kinakatayuan sa mas malawak na lipunan
* *Investigative journalism* o peryodismong nagsisiyat o umuusisa, kabilang ang pagkalap ng impormasyon para sa isang istorya sa loob ng mahabang panahon

Tulad ng isang literal na asong bantay na tumatahol sa tuwing may napapansin itong entremetido o tagalabas, nagsisilbing taga-alerto ang isang "*watchdog*" kapag may problema itong natutukoy. Karaniwang mga paksa nito ang pamamaraan ng pagbuo ng desisyon sa pamahalaan, ipinagbabawal na gawain, imoralidad, mga usaping patungkol sa proteksyon ng mga mamimili, at unti-unting pagkasira ng kalikasan.

Matatagpuan ang peryodismong "*watchdog*" sa iba't ibang uri ng medya na pambalita, tulad ng radyo, telebisyon, Internet at imprenta kung saan kinikilala ito bilang "isang natatanging lakas ng mga pahayagan", at ng karagdagang bagong medya at mga konsepto tulad ng mga weblog at *citizen journalism* o peryodismong pangmamayanan. Ang mga peryodistang tagapagbantay ay tinatawag ding mga "tanod", “ahente ng panlipunang kontrol", o "tagapag-alaga ng moralidad".

Kaurian:Pamamahayag
Girard Desargues

thumb|Girard Desargues
Si **Girard Desargues** (; 21 Pebrero 1591&ndash;Septyembre 1661) ay isang matematiko at inhenyerong Pranses. isa rin siya sa mga itinuturing na tagapagtagatg ng heometriyang* projective*. Ang teorama ni Desargues, talaguhitang Desargues, at ang hukay sa buwan na Desargues ay ipinangalan sa kaniya.

Ipinanganak siya sa Lyon at nanggaling sa pamilya na tapat na manglilingkod sa Pransiya. Ang tatay ni Desargues ay isang maharlika notoryal, komisyoner imbestigador ng korte ng Seneschal sa Lyon noong 1574, at taga-kolekta ng abuloy at buwis sa eklesiastiko ng lungsod ng Lyon at ng diosesis ng Lyon noong 1583.

Simula ng 1645 si Girard Desargues ay nagtrabaho bilang arkitekto. Bago noon, siya ay nagtrabaho bilang isang guro at maaaring naglinkod bilang isang kasangguni ng mga bagay inhenyero at teknikal sa mga pangunahing tauhan ni Richelieu.

Bilang arkitekto si Desargues ang nagplano ng iba't ibang pribado at pampublikong gusali sa Paris at Lyon. Bilang isang inhenyero, siya ang nagdisenyo sa sistema ng pag-akyat ng tubig sa matataas na lugar malapit sa Paris. Binase niya ang sistemang ito sa prinsipyo ng gulong ng *epicycloidal* na noong panahon na iyon ay hindi pa kilala.

Ang kaniyang pananaliksik sa perspektibo at heometriyang naka-usli (*projection*) ay itinatanghal bilang isang kulminasyon ng daang taong siyentipikong pananaliksik at pag-aaral mula sa klasikal na kapanahunan sa optika mula kay al-Hassan Ibn al-Haytham (Alhazen) hanggang kay Johannes Kepler. Ang kaniyang pinag-aralan ay humigit pa sa sintesis ng mga tradisyon na ito at ang mga teoryang perspektibo at tradisyon at kaugalian noong Renasimiyento.

Ang kaniyang ginawa ay muling  nadiskubre at inilathala noong 1864. Noong 1951 naman may inilabas na koleksyon ng mga gawa niya. Isang katanghal-tanghal na gawa na madalas mabanggit ng iba sa matematika ay ang "*Rough draft for an  essay on the results of taking plane sections of a cone*" na ginawa ni Desargues noong 1639.

Sa huling yugto ng kaniyang buhay ay naglathala siya ng isang pag-aaral na may misteryosong titulo na *DALG*. Ang pinakakilalang teorya tungkol sa kung ano ang ibig sabihin nito ay *Des Argues, Lyonnais, Géometre* na iminungkahi ni Henri Brocard.

Si Girard Desargues ay namatay sa Lyon.

## Tingnan din 
* Optika

## Mga sanggunian 
* J. V. Field & J. J. Gray (1987) *The Geometrical Work of Girard Desargues*, Springer-Verlag, ISBN 0-387-96403-7 .
* René Taton (1962) Sur la naissance de Girard Desargues., ''Revue d'histoire des sciences et de leurs applications'' Tome 15 n°2. pp. 165 2013;166. 

## Mga link na panlabas 
* 
* Richard Westfall, Gerard Desargues, The Galileo Project\
Kategorya:Mga inhenyero mula sa Pransiya
User Datagram Protocol

Ang **User Datagram Protocol** (UDP) ay isa sa mga kaibuturang sangkap ng Internet protocol suite. Ang protocol na ito ay dinisenyo ni David P. Reed noong 1980 at ito ay pormal na nakatukoy sa .

Ang UDP ay gumagamit ng simpleng modelo ng transmisyong hindi gumagamit ng kawad na may mekanismong opisyal na pamamaraan (protocol) man lamang. Ito ay walang nakatadang pamantayan sa pakikipag-ugnayan at sa ganito, naipapakita ang hindi kahusayan ng pinagbabatayang network protocol sa programa ng gumagamit. Walang garantiya ng pagdadala, paghingi, o proteksyon sa paulit-ulit na datos. Ang UDP ay naglalaan ng digital na mga numero para sa integridad ng mga datos, at mga numero ng daungan sa umaandar na sistema ng kompyuter para sa pakikitungo sa iba't-ibang tungkulin sa pinanggalingan at pagdadalhan ng datos.

Gamit ng UDP, ang mga programa sa kompyuter ay maaaring magpadala ng bilin, o kaya mga datos sa ganitong katayuan, sa ibang gumagamit sa isang Internet Protocol (IP) network nang walang naunang pakikipag-ugnayan upang magtayo ng lagusan ng datos. Ang UDP ay naaangkop para sa mga layunin kung saan ang paghahanap ng mali at pagtama ay hindi kinakailangan o isinasagawa ng ibang programa, na iiwas sa mas mahirap na pagproproseso sa antas ng ugnayan sa network. Ang mga programang nangangailangang maging mahigpit sa oras ay madalas gumagamit ng UDP sapagkat ang pagbitaw ng ilang bahagi ng datos ay mas mainam kaysa paghihintay ng mga nahuling datos, na hindi maaaring opsyon sa isang sistemang sumasabay sa pagdaloy ng oras. Kung ang pagtatama ng kamalian ay kinakailangan sa antas ng ugnayan ng network, ang isang programa ay maaaring gumamit na laman ng Transmission Control Protocol (TCP) o Stream Control Transmission Protocol (SCTP) na dinisenyo para sa ganitong gawain.

Kaurian:Internet
Larawang-guhit na pang-inhenyeriya

Ang **larawang-guhit na pang-inheyeriya** ay isang uri ng teknikal na pagguhit na ginagamit upang buo at malinaw na mailarawan ang mga kakailanganin ng mga ininhenyerong bagay. Lumikha ang inhenyeriyang pagguhit (ang gawain) ng mga larawang pang-inhenyeriya (mga dokumento). Hindi lamang ito pagguhit ng mga larawan, bagkus ito ay isang wika -- isang wikang grapikal na nagiging tulay ng mga kaisipan at impormasyon. Higit sa lahat, ito ang nagiging komunikasyon sa pagitan ng inhenyero na siyang taga-disenyo ng isang bahagi at ng mga manggagawa na siyang gagawa nito.

## Relasyon sa masining na pagguhit
Ang inhenyeriyang pagguhit at masining na pagguhit ay parehong uri ng pagguhit, at maari ring tawaging "pagguhit" lamang sa mas simpleng konteksto. Ang inhenyeriyang pagguhit ay may pagkakatulad sa masining na pagguhit dahil pareho silang nakalilikha ng mga larawan. Kung ang layunin ng masining na pagguhit ay ang paglalarawan ng subdyektibong emosyon, ang layunin naman ng inhenyeriyang paggihit ay ang paglalarawan ng mga obdyektibong impormasyon. Ang isa pang pagkakaiba nila ay, ang masining na pagguhit ay nauunawaan ng lahat ng tao (kahit na magkakaiba ang kanilang interpretasyon), samantala, ang pag-unawa sa inhenyeriyang pagguhit ay nangangailangan ng pag-eensayo (katulad ng ibang wika); ngunit mayroon ring mataas na uri ng obdyektibong pagkakatulad ng interpretasyon (katulad rin ng ibang wika). Ang inhenyeriyang pagguhit ay lumago na at naging isang wikang mas tiyak at malinaw kasa sa iba; at dahil doon, mas malapit na ito sa wikang programming kung pagbabatayan ang kakayanan nitong makipag-usap. Ang inhenyeriyang pagguhit ay gumagamit ng iba't ibang paraan upang maihatid ang impormasyon sa tiyak at malinaw na paraan.

## Relasyon sa ibang uri ng teknikal na pagguhit
Ang paraan ng paggawa ng mga larawang pang-inhenyeriya, at ang kakayahang gumawa ng mga ito, ay kadalasang tinutukoy bilang teknikal na pagguhit o *drafting* (o *draughting* sa ibang pagbabaybay), bagamat ginagamit rin ang teknikal na pagguhit sa mga disiplinang hindi bahagi ng inhenyeriya (tulad ng arkitektura, *landscaping*, paggawa ng kabinet, paggawa ng daan, at paggawa ng kasuotan). Ang mga manggagawang nasa kalakalan ng inhenyeriyang pagguhit ay tinatawag na *draftsmen* (o *draughtsmen* dati). Bagamat ang mga terminolohiyang ito ay ginagamit pa rin ngayon, ang mga terminolohiyang hindi tumutukoy ng kasarian tulad ng *draftsperson* at *drafter* ay ang karaniwang ginagamit ngayon.

Kategorya:Inhenyeriya
Kasaysayan ng estadistika

Ang **kasaysayan ng estadistika** ay sinasabing nagsimula noong 1749. Sa paglipas ng panahon, ang salitang estadistika ay nagkaroon ng iba't ibang interpretasyon. Noong una, ang salitang estadistika ay tumutukoy lamang sa mga numerikong impormasyon tungkol sa mga estado. Kinalaunan, ang salitang ito ay tumutukoy na din sa lahat ng klase ng numerikong impormasyon pati na sa sistematikong pagkuha, pagpapakita, pagsusuri at pagbibigay ng kahulugan sa mga numerikong impormasyon. Ang salitang estadistika ay nangangahulugang na lahat ng koleksyon ng impormasyon, tulad ng *national accounts* at rekord ng temperatura, at mga gawaing analitikal ay nangangailangan ng imperensiyang estadistikal.  Ang mga modelo na ipinahahayag sa pamamagitan ng mga probabilidad at nangangailangan gamitan ng teorya ng probabilidad para magamit sa isang teoretikal na basehan ay madalas na nakaugnay sa mga gawaing estadistikal. 
Importante ang maraming konsepto ng estadistika sa larangan ng agham dahil ginagamit ito mula sa pagdedesenyo ng mga eksperimento hanggang sa paggawa ng imperensiyang estadistikal tulad ng imperensiyang Bayesian.

## Panimula 
Magmula ika-18 na siglo, ang salitang estadistika at nangangahulugang “isang sistematikong pangongolekta ng mga datos tungkol sa demograpiya at ekonomiya ng mga estado.” Sa loob ng dalawang milenya ang mga datos na ito ay naglalaman ng mga paghahanay tungkol sa yamang tao at materyal na maaring mapatawan ng buwis at magamit ng militar. Sa pagsisimula ng ika-19 na siglo, ang pangongolekta ng mga datos ay sumidhi at ang kahulugan ng estadistika ay lumawak upang maisama ang mga disiplina na may kinalaman sa pangongolekta, paglalagom, at pag-aanalisa ng mga datos. Ngayon, ang mga datos ay kinokolekta at ang mga statistik ay kinakalkula upang maipamahagi ang mga ito sa gobyerno, mga negosyo, sa larangan ng agham at palakasan at sa marami pang bagay.  Ang estadistikang matematikal ay nagtatalaga ng mga teoryang matematikal tulad ng probabilidad at imperensiyang estadistikal na ginagamit sa mga estadistikal na kasanayan ngunit ang relasyon sa pagitan ng estadistika at ng teorya ng probabilidad ay matagal bago nabuo. Noong ika-19 na siglo dumalas ang paggamit ng estadistika sa teorya ng probabilidad, na nadiskubre noong ika-17 at ika-18 na siglo, lalo na sa pag-aanalisa ng mga laro na may kinalaman sa chansa tulad ng pagsusugal. Ang estadistikang *applied* naman ay hindi masasabing isang parte ng larangan ng sipnayan ngunit maituturing sa isang awtonomous na agham pangmatematika tulad ng agham pangkompyuter at *operations research*.

## Mga sanggunian 
Kaurian:Estadistika
Ang Bantayan

Ang ***Ang Bantayan: Naghahayag ng Kaharian ni Jehova*** () ay ang opisyal na magasin ng mga Saksi ni Jehova. Una itong inilalthala noong 1879.

## Kawing Panlabas 
* Ang Bantayan (Tagalog)

Kategorya:Mga panitikan ng mga Saksi ni Jehova
Senso

[thumb|300x300px|Tagakuha ng senso habang binibisita ang isang&nbsp;Romanong pamilyang nakatira&nbsp;sa isang *caravan*, [Netherlands noong 1925]]
Ang **senso** ay proseso ng sistematikong pagkuha at pagtatala ng mga impormasyon tungkol sa bawat kasapi ng isang populasyon. Ang terminong ito ay karaniwang ginagamit sa mga bagay na konektado sa pambansang populasyon at senso ng mga kabahayan. Ang iba pang karaniwang senso ay pang-agrikultura at pang-negosyo. Binigyang kahulugan ng Kapulungan ng mga Nagkakaisang Bansa ang mga kinakailangang katangian ng senso ng populasyon at pamahayan bilang "indibiduwal na pagbibilang, pag-iisa sa loob ng isang teritoryo, sabay-sabay at tiyak na panahon" at inirerekomenda na ang mga senso ng populasyon ay dapat na gawin kahit isang beses sa isang dekada. Ang ilan pa sa mga nasasakop sa mga rekomendasyon ng Kapulungan ng Nagkakaisang Bansa ay ang mga paksa ng mga sensong dapat kolektahin, opisyal na mga depinisyon, klasipikasyon at iba pang kapaki-pakinabang na impormasyon para maka-odina ng internasyonal na kasanayan.

Ang salita ay nagmula sa Latin; noong Republikang Romano, ang senso ay isang listahan na sumubaybay sa mga kalalakihang akmang magserbisyo para sa hukbo ngunit ngayon ay listahan na ng mga naninirahan sa isang bansa. Ang modernong senso ay importante para sa mga internasyonal na pagkukumpara ng kahit anong uri ng estadistika, at ang mga senso ang nagkokolekta ng datos sa iba-ibang katangian ng isang populasyon, hindi lang kung gaano karami ang mga tao ngunit ngayon ang senso ay napapabilang nasa mga sistema ng sarbey kung saan ito ay tipikal na nagsimula bilang natatanging nasyonal na koleksyon ng demograpikong datos. Bagamat ang mga tantiya ng populasyon ay nananatiling importanteng kakayahan ng isang senso, kaloob nito ang eksaktong heograpikong distribusyon ng populasyon, ang mga estadistika ay maaaring magawa tungkol sa iba't ibang kombinasyon ng katangian; halimbawa: edukasyon ng iba't ibang edad at kasarian sa iba't ibang rehiyon. Ang kasalukuyang administratibong sistema ng datos ay hinahayang magkaroon ng ibang atake pagdating sa pagbibilang na nasa iisang antas ng detalye ngunit nakakapagpausbong ng ilang alintana pagdating sa pagiging pribado nito at ang posibilidad ng makiling na mga tantiya.

## Pagbibilang na estratehiya 
Ang mga historikal na senso ay gumagamit ng primitibong pagbibilang na nagpapalagay ng ganap na kawastuan. Ang mga modernong atake ay ikonokonsidera na problema ng labis at kulang na pagbibilang, at ang pagkalapit ng pagbibilang ng senso sa iba pang opisyal na pinagmulan ng mga datos. Sinasalamin nito ang makatototohanang atake sa pagsukat, habang kinikilala nasa isa lalim ng kahit anong depinasyon ng paninirahan ay mayroong totoong halaga ng populasyon ngunit hindi ito masusukat nang may ganap na kawastuan. Ang isang importanteng aspeto ng proseso ng senso ay ang mabigyang kahalagahan ang kalidad ng datos.

## Mga sanggunian 
Kategorya:Demograpiya
Kategorya:Sampling (estadistika)
Pagsasanay

mission using an underwater simulation environment on Earth.]]

Ang **pagsasanay** ay pagtuturo, o pagpapabuti sa sarili o sa iba, ang anumang kakayahan at kaalaman na may kaugnayan sa mga partikular na kapaki-pakinabang na kakayahan. Ito ay may partikular na layuning pag-ibayuhin ang kakayahan, kapasidad, pagkaproduktibo at ang kabuuhang kagalingan. Binubuo nito ang pinaka-hangarin ng pag-aaral at nagbibigay suporta sa nilalaman ng paaralan ng teknolohiya (kilala rin bilang teknikal na mga kolehiyo o politeknik).

Bilang karagdagan sa pangunahing pagsasanay na kinakailangan para sa isang kalakalan, trabaho o propesyon, ang mga umoobserba sa merkado ng paggawa ay kinilala ang pangangailangan na maipagpatuloy ang pagsasanay na lampas sa paunang mga kuwalipikasyon: upang mapanatili, itaas at magpabago ng mga kakayahan sa buong buhay ng pagtatrabaho. Ang mga tao na may iba’t ibang propesyon at trabaho ay maaaring sumangguni sa ganitong uri ng pagsasanay para sa propesyonal na pagpapaunlad.

Ang pisikal na pagsasnay ay nakatuon sa mekanikang layunin: mga programa sa pagsasanay sa bahaging ito ay nagpapaunlad ng mga tiyak na kakayahan o mga kalamnan, madalas na may tugatog ng pananaw sa partikular na panahon. Ang ilang mga programa sa pisikal na pagsasanay ay nakatutok sa pagpapaangat ng kabuuang pisikal na kalusugan.

## Mga sanggunian
Kaurian:Edukasyon
Korporasyon

Ang **korporasyon** ay isang kompanya o grupo ng mga taong napahintulutang gumanap bilang isang lupon at kinikilala bilang ganoon sa batas. Ang mga sinaunang lupong nakarehistro bilang isang korporasyon ay itinatag sa pamamagitan ng *charter* (i.e. ng isang *ad hoc* na gawang inaprubahan ng isang monarkiya o ipinasa ng parliyamento o lehislatura). Hindi ipinahintulot na ngayon ng karamihan sa mga hurisdiksyon ang pagbuo ng korporasyon sa pamamagitan ng rehistrasyon.

May iba’t ibang klase ng mga korporasyon ngunit sila ay madalas na inuuri ng batas ng hurisdiksyon kung saan sila ay nahati sa dalawang klase: kung sila man ay makakapag-isyu ng stock o hindi; o kung sila man ay tumatakbo para sa ganansya o hindi.

Kung saan inuuri ng lokal na batas ang korporasyon sa kanilang kakayahan makapag-isyu ng *stock,* ang mga korporasyon na napahintulutang gumawa nito ay tinatawag na “*stock corporations*”; ang pagmamayari ng korporasyon ay sa pamamagitan ng stock; at ang mga may-ari ay tinatawag na “*stockholders*”.  Ang mga korporasyon naman na hindi napahintulutang mag-isyu ng stock ay tinatawag na “*non-stock corporations*”; ang mga may-ari ng korporasyon ay ang mga nakasapi sa korporasyon; at tinatawag na “kasapi” ng korporasyon.

## Tingnan din
*Organisasyon

Kategorya:Batas na pangnegosyo
Kategorya:Mga kompanya
Kapansanan sa pagkatuto

Ang **kapansanan sa pagkatuto** (sa Ingles: *learning disability*) ay isang pag-uuri na kinabibilangan ng ilang bahagi ng gumagana na kung saan ang isang tao ay nahihirapan matuto sa tipikal na paraan, madalas dulot ng mga hindi malamang dahilan. Dahil lang “nahihirapan matuto sa tipikal na paraan”, hindi nito isinasantabi ang kakayahan ng tao na matuto sa ibang paraan. Samakatuwid, ang ibang tao ay mas angkop na ilarawan na may pagkakaiba sa pagkatuto, nang gayon naiiwasan ang maling kuro-kuro sa pagiging may kapansanan sa pagkukulang sa kakayahang matuto at mga posibleng negatibong pagkakahon.

Habang ang pagkakaroon ng kapansanan sa pagkatuto, sakit sa pagkatuto, at paghihirap sa pagkatuto ay madalas ginagamit ng papalit-palit, naiiba sila sa maraming paraan. Ang sakit ay tumutukoy sa problema sa pagkatuto na pang-akademya. Gayunman, hindi pa rin sapat ang mga problemang ito upang makakuha ng opsiyal na pagsiyasat. Samantala, ang kapansanan sa pagkatuto ay isang opisyal na klinikal na diyagnosis, kung saan ang tao ay pasok sa mga paglalarawan, ayon sa pagpasiya ng isang propesyonal (sikolohista, pedyatrisyan, atbp.). Ang pagkakaiba ay sa antas, dalas, at tindi ng mga sintomas at problema, kaya ang dalawa ay hindi dapat napagpapalit. Kung ang “sakit sa pagkatuto” ang ginamit, inilalarawan nito ang grupo ng mga sakit na kinikilala sa pamamagitan ng kulang sa pag-unlad sa tiyak na kasanayang pang-akademya, [[wika], at pagsasalita. May iba’t ibang uri ng sakit sa pagkatuto tulad ng pagbasa (dyslexia), matematika (dyscalculia) at pagsulat (dysgraphia).

Ang hindi-malamang sanhi ang sakit na umaapekto sa kakayahan ng utak na tumanggap at sumuri ng impormasyon. Ang sakit na ito ay nagbibigay-hirap sa pagkatuto ng tao sa parehong bilis o paraan tulad ng sa taong hindi apektado ng sakit sa pagkatuto. Ang mga taong may sakit sa magkatuto ay nahihirapan sa pagsasagawa ng mga tiyak na kasanayan o pagkumpleto ng mga gawain kung sila ay pabayaan na gawin ito mag-isa o kung sila ay tinuruan sa tipikal na pamamaraan.

Kategorya:Sikolohiya
Application programming interface

documentation written by NASA]]
Ang **application programming interface** (API) sa computer programming ay binubuo ng mga computer subprogram, protocols, at iba pang mga kasangkapan sa pagbuo ng software applications. Pinapagana ng API ang isang software gamit ang mga metodo at prosesong nakapaloob sa source code nito. Binubuo nito ang iba't ibang mga proseso na may kakayahang magsarili kaya  nakapagbibigay ng pag-iiba ng mga proseso at kaparaanan nang hindi nababago ang resulta. Nakapagpapadali sa pagbuo ng isang programa ang isang magandang API sa pamamagitan ng pagbibigay ng mga subprograms na kailangan. Pagkaayos ay pinagsasama na ng programmer ang lahat ng mga blocks sa iisang source code.

Karagdagan sa pagpapatakbo ng database at computer hardware, katulad ng hard disk drives at video cards nito, napadadali nito ang pagbuo ng GUI isang elemento sa interface ng computer. Halimbawa na lang ay ang pagsasaganap ng pagdagdag ng panibagong katangian sa isang software application (tinatawag din na "plug-in API"). Ang API ay maari ring magsilbing tulay sa pagbabahaginan ng impormasyon ng mga software applications upang mas mapabuti pa ang paggamit ng isang programa.

Kadalasan, ang API ay nasa anyo ng isang library na naglalaman ng mga detalye tungkol sa routines, data structures, object classes, at mga variables.  Minsan, ang API ay detalye lamang tungkol sa remote calls na napapakialaman ng gumagamit. Halimbawa nito ay ang mga web services na tulad ng SOAP at REST.

## Mga sanggunian 
Kaurian:Agham pangkompyuter